
През 568 година в района на Панония и 
Карпатския регион, след разгрома на Гепид- 
ското кралство от лангобарди и авари, била 
положена основата на ново държавно форми- 
рование - Аварския каганат. Още в началото 
на историческия си път новата държава била 
твърде сложно устроена етнически. Гепидите, 
славяните, кутригурите и прабългарите жи- 
веели заедно с аварите, които също не били 
еднородно цяло. Според данните на ранно- 
византийския историк Теофилакт Симоката, 
дори и до негово време (УП век), аварите 
продължавали да „са разделени на племен- 


ни групи и едните по стар навик се наричали 
уар, а другите се именували хуни“. Култур- 
ните различия между отделните етноси в със- 
тава на Аварския каганат били значителни. 
Гепидите и особено славяните били уседна- 
ло население, което участвало в походите на 
аварите, често като спомагателни войски, но 
което извършвало дейности, непригодни за 
номадите, като основната им роля в Каганата 
била да осигуряват необходимата материална 
база. В тази връзка е интересно и сведението 

на франкския хронист Фредегарий, който за 
славяните в аварската войска използва специ- 
фичния термин „бейс“, който не се среща 
в други източници”. Значението на тази дума 
не еясно, но според описанието на франкския 
хронист това представлявало боен строй, в 
който първо славяните били хвърляни срещу 
врага и ако не успеели да победят, тогава се 
намесвала конницата на аварите. Това се при- 
ема в някои съвременни интерпретации, но 
най-разпространеното мнение е, че тези „бе- 
Айст“ всъщност били спомагателни войски. 
Подобна функция изпълнявали славяните и 
при обсадата на Константинопол през 626 
година, описана в „Слово за обсадата на Ца- 
риград“, когато с техните лодки-еднодръвки 
се опитали да нападат по море града, но били 
унищожени“. Но освен дейността им като 
спомагателни войски, славяните непрекъсна- 
то организирали и самостоятелни акции, по- 
някога сами, понякога заедно с прабългарите, 
разбира се, с гласната и негласната подкрепа 
на аварския каган. 

Ударната сила на аварите била номад- 
ската конница, попълвана от редиците както 
на самите авари, така и от прабългарите и ку- 
тригурите, както и от по-късните преселни- 
ци, присъединили се към аварите - тарниахи- 
те, коцагирите и забендерите, сродни на уар 
и хуни, споменати от Теофилакт Симоката. 
Появата на тези народи, които изглежда бяга- 
ли от тюркски гнет, се датира около 583 годи- 
на. Според думите на Теофилакт Симоката те 
били около 10 000 души”. 

В социално и политическо отношение 
това разнородно етническо и културно 0бе- 
динение не било равнопоставено. Начело в 
Аварския каганат били конните народи: ава- 
рите, като управляващ народ, а веднага след 


? Свод П: 366 - 367. 
3 Свод П: 380. 

тях прабългарите, кутригурите и останалите 
новодошли народи от Евразийската степ. За 
гепидите след падането на държавата им има 
малко данни, но присъствието им в Кагана- 
та се отбелязва чак до Каролингската епоха. 
Всъщност в този ранен етап Аварският кага- 
нат се оформил като конгломерат от разно- 
родни елементи, свързани помежду си как- 
то от силата на аварите, така и от взаимния 
интерес, който ги хвърлял по фронтовете на 
юг и запад (Ро 2003: 578 - 581). Аварите, 
прабългарите, кутригурите и другите номад- 
ски елементи били споени от общите степни 
традиции, а кланът на каган Баян явно бил 
припознат и от тях като свой. До събитията 
от 631/632 година, когато след измирането 
на рода на Баян за каганския престол се 60- 
рят прабългарите и аварите, сблъсък от който 
излезли победители аварите, няма никакви 
известия за съпротива от страна на прабъл- 
гарите към аварската власт, нещо повече, те 
взимат дейно участие в завоевателната им 
политика. Въпросът за славяните и техните 
отношения с аварите е доста по-сложен. В 
изворите се споменава за нападения на сла- 
вяни, заедно с авари и прабългари, както и за 
множество самостоятелни акции и цели пре- 
селнически вълни, залели Балканския полу- 
остров през П-та половина на У! век и |-та 
половина на УП век, което поражда въпроса, 
дали това се дължи само на аварите и тяхната 
централизирана държава, явяваща се катали- 
затор на тези процеси, или е естествено про- 
дължение на по-ранната славянска експанзия, 
разпространила етническия им масив от река 
Висла до поречието на река Дунав. Вероятно 
отговорът се съдържа и в двете възможности, 
но няма да е пресилено да се приеме тезата, 
че дори ролята на аварите да не е единствени- 
ят фактор, то те най-малкото с цялостната си 
политическа дейност ускоряват тези процеси 
(Авенариус 1991: 35; Ро! 2018: 117- 162). 
Освен славяните, важен съюзник на ава- 
рите били и прабългарите, чието присъствие 

в региона на Панония и Карпатите се отбеляз- 
ва още от началото на У век. Какво било мяс- 
тото им в Аварския каганат от социална глед- 
на точка по време на разцвета му в периода 
508 - 626 година, е трудно да се каже. Някои 
от съвременните интерпретации поставят 
прабългарите като част от елита на Каганата, 
подчинени на аварите, но над славяните. Дали 
това е така при липса на повече данни, остава 
обект на дискусии (Ро 1 2003: 583; Бешевлиев 
2008:20-21). В тази връзка е интересно мне- 
нието на пагриарх Николай Мистик, който в 
писмото си до цар Симеон пише следното: 
„“аварските племена, от които...сте издънка 
и бяхте техни роби и бежанци“. Спомена- 
ването на думата „бежанци“ обаче насочва 
към по-късните времена, както предполага и 
Веселин Бешевлиев, който пише, че „думи- 
те могат да се отнасят както до българите в 
Панония изобщо, така и до българите на Ку- 
бер“ (Бешевлиев 2008: 23). Както споменахме 
вече, в периода на разцвет на Каганата няма 
данни за конфронтация между прабългари и 
авари. Напротив, прабългарите многократно 
са споменати като верни съюзници на авари- 
те. В изворите се съдържат следните данни за 
участието им в аварските походи, насочени 
срещу Византия: 

е Около 80-те години на УГ век, след 
грандиозните походи на славяни и авари из 
целия Балкански полуостров, се споменава 
за гигантски маси отвлечено население, кои- 
то били заселени във Втора Панония, около 
Сирмиум, и които според думите на неизвест- 
ния летописец на „Чудесата на Св. Димитър“ 
„се смесиха с българи, авари и останалите 
племена, родиха им се деца от това смешение 
и станаха огромен и много голям народ“. 

е Около 594/597 година, според сведе- 
нията на Теофилакт Симоката и Теофан Из- 
поведник отряд от около 1000 прабългарски 


в ГИБИ ГУ: 217. 
7 ГИБИ Ш!: 158- 159. 


войни, които се придвижвали спокойно през 
византийските владения, тъй като имало при- 
мирие между авари и византийци, били на- 
паднати от авангардния отряд на стратега Пе- 
тър, но той бил отблъснат, а прабългарите се 
изтеглили към владенията на аварите. Там те 
се оплакали на кагана, който в отговор изпра- 
тил пратеници при стратега да иска обясне- 
ние. Отговорът бил, че става въпрос за греш- 
ка, при която явно прабългарите били взети 
за славяни, с които по това време Византий- 
ската империя воювала след грандиозното им 
нашествие от същата година“. Датировката 
на това събитие е трудно определима заради 
неясния разказ на Теофилакт Симоката и Те- 
офан Изповедник, които споменават събития- 
та от 594 - 598 година в твърде объркан ред. 
Валтер Пол го датира през 594 година (РоН1 
2018: 178), а Васил Гюзелев през 597 година 
(Божилов, Гюзелев 1999: 69). 

е Около 595/598 година стратегът Приск 
превзема Сингидунум (днешния Белград, Сър- 
бия), след като според думите на Теофан Из- 
поведник „изгонил българите от него“, които 
явно били оставени като гарнизон, след като 
каганът нахлул на византийска територия”. 

е В 617/618 година според „Чудесата на 
Св. Димитър Солунски“ прабългарите се спо- 
менават като част от войската на аварския ка- 
ган, който бил повикан от славяните да им по- 
могне при обсадата на Солун (Бурмов 1968: 
101 - 105; Врионис 1999: 48 - 49)". 

е През 626 година според Георги Пизи- 
дийски и Теофан Изповедник при голямата 
обсада на Константинопол, пред чиито стени 
се изправили, от една страна, аварите и под- 
чинените им племена, а, от друга страна, пер- 
сите, се споменават и прабългарите като част 
от аварската войска". 


8 ГИБИ П: 334 - 335; ГИБИ П1: 250. 
? ГИБИ Ш: 251- 252. 

Въз основа на данните, които цитирах- 
ме, може да се предположи, че дейността на 
прабългарите в Аварския каганат се характе- 
ризира в следните две насоки: 

- Погранично население, имащо охра- 
нителни функции, като заедно с авари- 
те държало и гарнизоните на най-важ- 
ните крепости. 

-Войскови отряди, включващи се в 
ударната сила на Аварския каганат, 
номадската конница. 

След неуспешната обсада на Констан- 
тинопол през 626 година от аварите и под- 
чинените им племена, претърпелият разгром 
Аварски каганат навлязъл в криза. Тежкият 
удар, който аварите понесли пред стените на 
византийската столица, явно извадил на пре- 
ден план междуетническите противоречия, 
стаявани до този момент от успешната поли- 
тика на аварските кагани, които сплотявали 
този конгломерат от народи. В цялата тази 
картина на една рушаща се империя на север 
от Дунав специфично място заемат и прабъл- 
гарите, които за разлика от славяните, търсе- 
щи щастието си в по-голямата си част в дру- 
ги територии, се опитали да вземат контрола 
над Аварския каганат, след като династията 
на Баян изчезнала от политическата сцена. 
Смята се, че най-малкият син на Баян, чието 
име за съжаление не е споменато в изворите, 
който управлявал по това време, е възможно 
след катастрофата пред Константинопол да е 
загубил голяма част от „харизмата“ си и да е 
убит (РоШ 2018: 217 - 218). След измиране- 
то на династията на Баян през 631/632 година 
според сведенията, които черпим от хрони- 
ката на Фредегарий, авари и прабългари се 
вплели в борба за трона на Степната импе- 
рия. В тази гражданска война аварите излез- 
ли победители, а голяма част от прабългарите 
(9000 според хрониста), водени от Алциок, 
били принудени да напуснат Панония, отпра- 

вяйки се към франкските предели”. Изглеж- 
да, че династията на Баян била свързващото 
звено между пъстрия етнически състав на 
Аварския каганат. След като последният му 
син загинал, прабългарите предявили претен- 
ции за престола като равностойни на аварите, 
които в периода 568 - 626 година били воде- 
щият народ в Каганата. Подобна тенденция 
се забелязва и в историческия път на Българ- 
ското ханство, в което, след като династията 
Дуло била прекъсната, настъпила продължи- 
телна криза през УШ век. Изглежда, че броят 
на прабългарите не бил никак малък, имайки 
предвид, че след поражението им 9000 от тях 
избягали във Франкската държава, по-точно 
в Бавария. Като сложим и жертвите от сраже- 
нията между прабългари и авари, чийто брой 
не знаем поради мълчанието на изворите, то 
числеността на прабългарите нараства зна- 
чително. В тази връзка може да се зададе въ- 
просът, дали аварите не са били подпомогна- 
ти от други етноси в Аварския каганат, за да 
постигнат тази категорична победа над пра- 
българите? Във връзка с тези събития може 
да се приеме изводът, че до 626 година пра- 
българите припознавали властта на аварите, 
главно заради управляващия род на Баян, но 
след като той слязъл от историческата сцена, 
прабългарите предявили претенции за власт- 
та като един от основните народи, обитава- 
щи разтърсвания от криза Аварски каганат. 
Самият Аварски каганат след поражението 
пред Константинопол през 620 година никога 
повече не си връща същата мощ, като в пе- 
риода на разцвет. Аварите повече не нападат 
Византийската империя, а насочват донякъде 
агресията си на запад срещу отцепилите се 
по-рано западни славянски племена, както 
и срещу лангобарди и франки през втората 
половина на УП и УШ век (РоШ 2018: 326 - 
335; 344 - 369). В тази връзка е интересен и 
епизодът с прабългарския вожд Кубер, който 

в края на 70-те или около началото на 80-те 
години на УП век успял на разбие аварите и 
да напусне Каганата с голяма част от прабъл- 
гарите и онова смесено население (византий- 
ски пленници, които се смесили с народите в 
Аварския каганат), за което вече стана дума, 
наречено в изворите „сермисиани“. Причи- 
ната за преселението, посочено в „Чудесата 
на Св. Димитър Солунски“, е „че този народ 
копнее за градовете на бащите си“, но сла- 
бостта на аварите в късния период на тяхната 
история позволява големи маси от подчине- 
ното им население да напуска територията на 
държавата им. Пример за това е преселението 
на хървати и сърби през първата половина на 
МП век, които се заселили в Западните Балка- 
ни. Това обезкървява и без това изпадналия в 
тотална криза Каганат и намалява значително 
възможностите му. По-късно в текста на „Чу- 
десата на Св. Димитър Солунски“, след като 
Кубер вече се заселил в Керамисийското поле 
в Македония, се споменава, че съветници на 
прабългарския вожд го убеждавали да се обя- 
ви за каган, за да запази властта си над „сер- 
мисианите“, които се опитвали да се върнат 
по-родните места на дедите си“. Това повдига 
въпроса дали Кубер и прабългарското му 00- 
кръжение нямали тази амбиция, още докато 
бил в Аварския каганат, но тъй като ситуация- 
та в Каганата не позволявала на прабългарите 
да вземат властта (явно аварите здраво дър- 
жали контрола над държавата си), те се при- 
нудили със „сермисианите“ да търсят другаде 
нова родина, за да бъдат напълно независими. 
В тази връзка са изказани хипотези за сътруд- 
ничество, насочено срещу аварите между 
двете групи прабългари, действащи на Балка- 
ните в края на УП век - тези на Кубер и Ас- 
паруховите прабългари, положили основата 
на Дунавска България (Попов 2020: 39 - 60). 
Друго интересно от биографията на Кубер е, 


В ГИБИ П1: 158 - 160. 
4 ГИБИ ПШ: 158 - 160. 


че цялото това смесено население, наречено 
„сермисиани“, му било поверено за управле- 
ние лично от аварския каган, което показва, 
че след неуспешните действия на прабълга- 
рите през 631/632 година и преселението им 
начело с Алциок, тези от тях, които остана- 
ли в Аварския каганат, с течението на време- 
то успели отново да си върнат доверието на 
аварите. В тази връзка е интересен въпросът, 
дали остава прабългарско население в Авар- 
ския каганат след преселението на Кубер? 
В изворите няма категорична информация, 
която да регистрира такова късно тяхно при- 
съствие в Каганата, но все пак някои учени 
предполагат, че такова е останало и е влязло 
в състава на Дунавска България по времето 
на Крум, който около 804/805 година успял да 
разбие Аварския каганат, присъединявайки 
източната му част, докато франките превзе- 
мали западната (Попов 2020: 48 - 49). В тази 
късна фаза на историческия път на аварите 
освен франкската агресия от запад и българ- 
ската от изток, между аварите и славяните се 
водела истинска гражданска война, което до- 
пълнително влошавало ситуацията. Това до- 
вежда до края на тази държава и до подялбата 
на територията й между франки и българи, 
започнала по времето на Крум и завършена 
при неговия наследник Омуртаг (814 - 831), 
когато окончателно е уредена българо-франк- 
ската граница (Гюзелев 1981: 68 - 81). 

Както виждаме от направения разбор 
на изворовите сведения, ролята и мястото 
на прабългарите в Аварския каганат може 
да бъде разделена на три етапа. През първия 
етап, бележещ разцвета на Каганата в пе- 
риода 568 - 626 година, прабългарите били 
пряко подчинени на аварите и следвали плът- 
но тяхната завоевателна политика, най-вече 
към Византийската империя. Това донякъде 
може да се свърже с управляващия род на 
Баян, който носел „харизмата“ на основател 
на Степната империя и на успешната поли- 
тика, която водел. Прабългари заемали важно 

място във военния капацитет на Аварския 
каганат, като се включвали активно в номад- 
ската конница, ударната сила на държавата. 
Също така им била поверена и важната зада- 
ча да държат гарнизоните на някои от важни- 
те погранични градове, покорени от аварите. 
Вторият етап бележи поражението на аварите 
и подчинените им племена при обсадата на 
Константинопол през 626 година и последи- 
ците от него, които довели Степната импе- 
рия до криза. След като „свързващото звено“, 
родът на Баян, изчезнало от историческата 
сцена, прабългарите като един от най-много- 
бройните и боеспособни народи се опитали 
да превземат властта в Каганата. Това не им 
се удало (епизодът с Алциок), но най-малкото 
говори, че значението на прабългарите нарас- 
нало. Третият етап бележи дейността на пра- 
българския вожд Кубер. Изглежда, че в този 
етап прабългарите отново придобили важна 
роля в Аварския каганат, тъй като на Кубер му 
било поверено лично от кагана управлението 
на огромното смесено население - сермиси- 
аните. От по-нататъшната дейност на Кубер 
може да се стигне до извода, че тази макар 
и не маловажна роля съвсем не задоволявала 
прабългарския вожд. За разлика обаче от опи- 
та от 631/632 година, този път прабългарите, 
заедно със сермисианите, възглавявани от Ку- 
бер, потърсили щастието си извън рамките на 
Аварския каганат. 


Ролята и мястото на прабългарите 6... 

